Anadi-agi i d-negga d win nebḍa ɣef sin n yixefawen nefk-ad i yal yiwen deg-sen tazwert d tagrayt .Ihi nekcem deg ixef amenzu i wumi i – nefka-as azwel «ansayen n leqbayel d tmenaḍṭ n Tizi Ɣennif » anda id- nebder tabadut i wansayen s umata yall amussnaw amek i d -yessegza,syen akken nefka-d isental yellan maca ur nessaweḍ ara ad nemgr akk ayen yellan maḥsub d ayen i mazal di ccfawat ɣer yimɣaren d tmeɣarin i meqqren di leԑmer. Nufa -d aṭas n wansayen ɣef wancta nebḍa -ten d iḥricen acku seg ma yili umdan d agrud alama yuɣal d tekcem-it tewsar . Yesfek fell-anaɣ ad nesken ansayen seg ma yili d llufan alama ibeddu , amedya leԑwayed -nni i xedmen di tlalit n ugrud , neɣ ansayen yeqqnen asma ad yegar leqrar ad yezwağ am wid teslit neɣ n iseli, diɣen llan wid iccuden ɣer ugama d tgemmi ama di lweqt anda ad jemԑen tagella d umԑic n-nsen « tamegra n nneԑma »,. Ɣef waya yal ansay melmi id-telli tagnit n tmenna –ines . Di tagara n yixef –agi amenzu nemeslay-d ɣef tmuɣli n ugdud aqbayli s umata ɣer wansayen d leԑwayed n tneṣlit, maḥsub ma mazal-iten ṭṭafaren ubrid n lejdud.